Rāmava
Šis raksts ir par ciemu Ķekavas pagastā. Par citu ciemu ar šādu bijušo nosaukumu skatīt rakstu Valdlauči. Rāmava ir ciems Ķekavas novada Ķekavas pagastā. Izvietojusies pagasta ziemeļos Daugavas attekas Olektes krastos pie autoceļa A7 un V2 9 km no novada centra Ķekavas un 10 km no Rīgas centra. Apdzīvotā vieta izveidojusies pie bijušās Rāmavas muižas (precīzāk — Depkina muižas; Depkinshof). Vēstures avotos pirmo reizi minēta 15. gadsimta beigās, kad V. Meijs šajā vietā ierīkoja muižu. Mūsdienu apdzīvotā vieta izveidojusies pēckara gados. Pārsvarā mazstāvu apbūve. Intensīvi apbūvēta 20. gadsimta beigās un 21. gadsimta sākumā, izveidojot jaunu ciema daļu Mākoņkalnu Olektes otrā krastā.